สะพานรอเบิร์ต เอฟ. เคนเนดี

สะพานรอเบิร์ต เอฟ. เคนเนดี (อังกฤษ: Robert F. Kennedy Bridge) หรือ สะพานอาร์เอฟเค (RFK Bridge) หรือที่รู้จักกันในชื่อ สะพานไตรโบโร (Triborough Bridge) ก่อน ค.ศ. 2008 เป็นกลุ่มสะพานและทางด่วนยกระดับ ในนครนิวยอร์ก เชื่อมระหว่างเขตแมนฮัตตัน ควีนส์ และบร็องซ์ ทางยกระดับข้ามเกาะแรนดัลส์และเกาะวอดส์ ซึ่งเดิมเป็นเกาะสองเกาะที่ปัจจุบันเชื่อมต่อกันด้วยการถมที่ สะพานอาร์เอฟเคเป็นสะพานเก็บค่าผ่านทาง เป็นส่วนหนึ่งของทางหลวงระหว่างรัฐหมายเลข 278 (I-278) รวมถึงทางหลวงไม่ระบุป้ายรัฐนิวยอร์กหมายเลข 900G สะพานเชื่อมต่อกับเอฟดีอาร์ไดรฟ์และฮาร์เล็มริเวอร์ไดรฟ์ในแมนแฮตตัน ทางด่วนบรักเนอร์ (I-278) และทางด่วนเมเจอร์ดีแกน (I-87) ในบร็องซ์ และแกรนด์เซ็นทรัลพาร์กเวย์ (I-278) และอัสตอเรียบูเลอวาร์ดในควีนส์ สะพานหลักสามแห่งของกลุ่มสะพานอาร์เอฟเค ได้แก่: สะพานยกแนวดิ่งเหนือแม่น้ำฮาร์เล็ม เป็นสะพานยกที่ใหญ่ที่สุดในโลก เชื่อมเกาะแมนแฮตตันเข้ากับเกาะแรนดัลส์ (ทั้งหมดอยู่ในแมนแฮตตัน) สะพานโครงถักเหนือบร็องซ์คิล เชื่อมเกาะแรนดัลส์เข้ากับเดอะบร็องซ์ สะพานแขวนเหนือเฮลเกต (ช่องแคบของแม่น้ำอีสต์) เชื่อมต่อเกาะวอดส์เข้ากับอัสตอเรียในควีนส์ สะพานทั้งสามนี้เชื่อมต่อกันด้วยทางหลวงยกระดับที่ข้ามเกาะแรนดัลส์และวอดส์และถนนรองรับความยาว 14 ไมล์ (23 กิโลเมตร) ทางยกระดับนี้รวมถึงสะพานช่วงเล็กที่ข้ามบริเวณเดิมของลิตเติลเฮลเกต ซึ่งเคยแยกเกาะแรนดัลส์และวอดส์ออกจากกัน ส่วนหนึ่งของกลุ่มสะพานนี้ยังรวมถึงทางแยกต่างระดับรูปตัว T บนเกาะแรนดัลส์ ซึ่งเรียงการจราจรในลักษณะที่ทำให้แน่ใจว่าผู้ขับขี่จะจ่ายค่าผ่านทางที่ด่านเก็บค่าผ่านทางเพียงจุดเดียวปัจจุบันมีการรื้อถอนด่านเก็บค่าผ่านทางแล้ว และค่าผ่านทางทั้งหมดจะถูกเก็บด้วยระบบอิเล็กทรอนิกส์ที่เชิงลาดสะพานแต่ละแห่ง กลุ่มสะพานนี้ออกแบบโดยออลสตัน เดนา โดยได้รับความร่วมมือจากอ็อทมาร์ แอมมันน์ และสถาปนิกอายมาร์ เอ็มเบอรีที่ 2 และได้รับขนานนามว่าเป็น "ไม่ใช่สะพานมากเท่ากับเครื่องจักรสำหรับการจราจร ซึ่งเป็นเครื่องจักรที่ใหญ่ที่สุดเท่าที่เคยสร้างมา" สมาคมวิศวกรโยธาอเมริกันกำหนดให้โครงการสะพานไตรโบโรห์เป็นสถานที่สำคัญทางวิศวกรรมโยธาแห่งชาติใน ค.ศ. 1986 สะพานนี้เป็นเจ้าของและดำเนินการโดยการสะพานและอุโมงค์ไตรโบโร (TBTA) ในเครือของการขนส่งมหานคร ดูเพิ่ม รายชื่อเส้นทางอ้างอิงในรัฐนิวยอร์ก อ้างอิง เชิงอรรถ อ้างอิง บรรณานุกรม Rastorfer, Darl (2000). "Chapter 4: The Triborough Bridge". Six Bridges: The Legacy of Othmar H. Ammann. Yale University Press. ISBN 978-0-300-08047-6. สืบค้นเมื่อ September 18, 2018. แหล่งข้อมูลอื่น เว็บไซต์ทางการ Triborough Bridge historic overview at nycroads.com Historic American Engineering Record (HAER) No. NY-301, "Triborough Bridge, Passing through Queens, Manhattan & the Bronx, Queens, Queens County, NY", 28 photos, 3 photo caption pages Triborough Bridge ที่ฐานข้อมูลโครงสร้าง (Structurae) Triborough Bridge Harlem River Lift Span ที่ฐานข้อมูลโครงสร้าง (Structurae)